Åmlisteinen

Åmlisteinen var en runestein som sto ved Åmli kirke i Aust-Agder.

Steinen er første gang nevnt av biskop Wegner i 1639. Den sto da på sørsiden av kirken ved kirkegårdsporten. Wegener laget også en tegning av innskriften. I 1805 besøkte Martin Friedrich Arendt stedet og laget en ny dokumentasjon av steinen. Men i 1826 melder Jens Edvard Kraft at ved bygging av ny kirke noen år tidligere ble steinen slått i stykker og brukt i grunnmuren. 
Ifølge Wegeners og Arendts tegninger skulle innskriften være:

... r e i s t i : s t e i n : þ e (n a) : e (f t) i r : h i k ....

På norrønt blir det: (...) reisti stein þena eptir (...)

Og på moderne norsk: «(...) reiste denne steinen etter (...)»

 Litteratur 
Magnus Olsen: Norges innskrifter med de yngre runer, bd. III, Aust-Agder, Vest-Agder og Rogaland. Oslo 1954 s. 1 - 3.

Kategori:Runesteiner i Norge
Kategori:Kulturminner i Åmli